****

**Dinas a Sir Abertawe**

## **Cofnodion Fforwm Mynediad Lleol Abertawe**

##### Ystafell Bwyllgor 5, Neuadd y Dinas

Dydd Iau 10 Ebrill 2025

**Yn bresennol:** Y Cynghorydd PR Hood-Williams (Cadeirydd) fu'n llywyddu

**Aelodau'r Fforwm a oedd yn bresennol:**

B Rowlands B Stein P Lanfear A Stevens A Probert

B Parry R Beale A Morgan C Jones D Judd

**Arsylwyr:**

Clive Rees

**Swyddogion**

C Dale Swyddog Map Diffiniol (Ysgrifennydd)

J Cosgrove Swyddog y Prosiect Cymunedau a Natur

<AI1>

</AI1>

<AI2>

1. **Ymddiheuriadau am absenoldeb:**

A Evans N Barry G Ferguson R Church H Grey (Cyfoeth National Cymru)

1. **Datganiadau o Fuddiannau**

Yn unol â'r Côd Ymddygiad a fabwysiadwyd gan Ddinas a Sir

Abertawe, dywedodd B Rowlands fod y llwybr ceffylau yn eitem 9 yn mynd drwy ei fferm.

1. **Cymeradwyo** </AI2>

<AI3>

**a llofnodi cofnodion y cyfarfod(ydd) blaenorol fel cofnod cywir.**

Nododd D Judd y cyfeiriwyd ato fel 'N' Judd, ac roedd B Parry yn dymuno i'r sylw am gyllid ATR gael ei newid i gyfleu ‘ceisio cyllid’. **I'w newid yn y cofnodion.**

**Penderfynwyd** cymeradwyo a llofnodi cofnodion Cyfarfod Fforwm Mynediad Lleol Abertawe a gynhaliwyd ar 15 Ionawr 2025 fel cofnod cywir.  
</AI3><AI4>

1. **Materion yn codi**

**Mynydd Cilfái**

PHW – Mae cais Skyline wedi'i gymeradwyo. Mae CD wedi gofyn am gyllid Adran 106 gwerth £30,000 gan y datblygwyr i wella mynediad o amgylch y mynydd. Byddai rhywfaint o'r arian yn cael ei wario ar greu a gwella'r llwybr ceffylau arfaethedig, ac yna byddai unrhyw arian sy'n weddill yn cael ei wario ar lwybrau troed cyhoeddus presennol ar y mynydd yn gyntaf, gan gynnwys y llwybr i Gors Crymlyn, ac yna'r llwybrau anffurfiol eraill. Mae rhestr o waith posib wedi'i llunio a gellir ei rhannu.

CJ – Nid yw'n ymddangos bod pryderon am y prosiect wedi cael eu rhoi ar waith.

PHW – Yn anffodus, ni chafodd y cais am ddau geidwad ei gymeradwyo, ond mae'n gobeithio bod y manteision yn gorbwyso'r anfanteision o safbwynt mynediad.

AS – Dylai'r datblygiad sicrhau y daw mwy o ymwelwyr i'r ardal wrth wella mynediad i'r safle.

**Twyni Pennard**

CJ – Mae'r Cyngor Cymuned wedi cael cyfarfod â'r cyhoedd am y pryderon.

1. **Gorfodi rheolau llechfeddiannu ar dir comin**

PL – Y gost o gymryd camau yn erbyn pobl sydd wedi llechfeddiannu tir comin. Gan fod cynifer ohonynt, p'un y dylid dewis cymryd camau yn ei erbyn? Yn West Cross mae 20 o erddi’n llechfeddiannu tir comin.

Mae 50% o'r Rallt wedi'i amgáu. Os yw tirfeddiannwr yn gwerthu'r tir i berchennog tŷ cyfagos, nid yw'r perchennog bob amser yn gwybod am y tir comin. Mae 70-75% o rai gerddi ar dir comin. Mewn un achos, cafodd garej tŷ ar wahân ganiatâd cynllunio gan Gyngor Abertawe.

Mae rhai pobl wedi cyflwyno ceisiadau llwyddiannus i'r Cyngor am dystysgrif cyfreithlondeb i droi'r tir comin sydd wedi'i lechfeddiannu yn ardd.

Mae'n ddrud i dirfeddianwyr gymryd camau gorfodi, felly nid ydynt yn gwneud hynny. Mae gennym ddeddfwriaeth sy'n dweud y gall pawb gymryd camau, ond bydd yn costio rhywbeth fel £83,000. Mae tir mynediad a thir comin yn diflannu. Pwy sydd â'r arian i gymryd y camau?

BR – Mae pobl yn prynu tir comin ac yn gosod caban, podiau glampio a charafanau arno. Dylid trafod hyn â Chyngor Abertawe, nad yw'n cymryd camau oni bai ei fod yn berchen ar y tir. Gwnaethom frwydro yn erbyn fferm wynt Mynydd y Gwair a gwnaeth y broses gostio crocbris i ni a'r datblygwr. Mae cymryd camau ôl-weithredol yn costio hyd yn oed yn fwy. Mae'n destun pryder y byddwn yn colli llawer o dir mynediad a thir comin oni bai fod rhywun yn fodlon cymryd camau, ac mae bwlch yn y Ddeddf Cefn Gwlad a Hawliau Tramwy yn hyn o beth.

CD – Gallwn gymryd camau gorfodi ar hawliau tramwy cyhoeddus yn gymharol hawdd, ac mae gennym bwerau a dyletswyddau cyfreithiol i wneud hyn, ond nid yw hyn yn wir am dir comin a thir mynediad. Nid yw’r ddeddfwriaeth yn addas at y diben.

PL – Cyn 2006, byddai Adran 193/194 [o Ddeddf Cyfraith Eiddo 1925] wedi bod yn berthnasol. Os yw pobl gyffredin yn gwneud gwaith, e.e. gosod ffensys, mae'n rhaid i ni wneud cais am ganiatâd. Yn yr aneddiadau hyn, mae'r ffensys yn anghyfreithlon, ond ni allwn eu symud ymaith gan fod hynny'n ddifrod troseddol. Mae'r rhan fwyaf o dir comin yn eiddo i dirfeddianwyr mawr, ac mae herio'r pethau hyn yn ddrud iawn. Mae Is-adran Cynllunio Cyngor Abertawe'n rhoi caniatâd ynghylch y gweithgarwch hwn. Ers gweithio gyda Hayley Chappell a chodi proffil y mater hwn, mae cynllunwyr bellach yn dweud efallai y bydd angen cytundeb Adran 38 arnoch.

CD – Disgwylir i dir comin gael ei ddiogelu, sy'n un o ddibenion ei gofrestru. Felly, dylai'r Is-adran Cynllunio ei ddiogelu. Mae gan bob swyddog fynediad at ffiniau'r tir comin, felly dylai fod modd gweld pan fydd cais yn effeithio ar dir comin.

PHW – Mae dadl dros wahodd Uwch-gynllunydd i'r cyfarfod.

AC – Mae'r mater hwn yn mynd y tu hwnt i Abertawe, mae angen ei drafod â'r Fforwm Mynediad Cenedlaethol a Llywodraeth Cymru. A oes cyswllt ar gyfer y Fforwm Mynediad Cenedlaethol?

RB – A ddylai Cyfoeth Naturiol Cymru (CNC) ymwneud â'r mater hwn? Mae'r ddeddfwriaeth yn amwys, a dylai CNC siarad â Llywodraeth Cymru i egluro'r sefyllfa hon.

BS – Mae angen diwygiad i Ddeddf 2006 i sicrhau bod modd cymryd camau gorfodi. Mae angen gwneud yn siŵr bod y mecanwaith yn gywir i ddiogelu'r hawliau tir comin a mynediad.

PL – Bydd hyn yn ddrud iawn i'r llywodraeth, na fydd eisiau gwario arian ar y mater. Felly, dylid siarad â'r cynllunwyr.

RB – Mae map cyfyngiadau sy'n rhoi gwybod i’r swyddogion am y tir comin, felly dylent gyfeirio at y ffaith ei fod yn dir comin.

CD – A oes polisi ar dir comin yn y Cynllun Datblygu Lleol?

Clive Rees – os yw'r gerddi hyn wedi bod yno ers 10 mlynedd, yna mae'n anos gwneud addasiadau. Dylai fod mecanwaith ar gael.

PL – Gan fod y mater mor hirwyntog, nid yw 10 mlynedd yn amser hir. Bydd pawb yn dweud wrthym beth yw'r ddeddfwriaeth, ond mae'n ddrud iawn cymryd camau gweithredu. Hyd yn oed os ydych yn ennill yr achos, ni fyddwch yn cael hawlio'r costau.

PHW – Mae angen cywiro'r ddeddfwriaeth, ond gall cynllunwyr hefyd gymryd rhan – yn enwedig yn lleol yn Abertawe. Gellir gweithredu o ddwy ochr – gweithio gyda chynllunwyr lleol i ddechrau cyn gweithio gyda CNC a Llywodraeth Cymru ynghylch hyn.

BS - A allwn gynnwys Aelodau o'r Senedd yn lleol hefyd?

1. **Beicio ar y llwybr troed cyhoeddus rhwng Coed y Parc a'r B4271 yn Llethryd**

DJ – Parthed yr adroddiad i'r Pwyllgor Cynllunio [6 Hydref 2020] i benderfynu ar gais i gofnodi cilffordd gyfyngedig. Pa ymgynghoriad a gynhaliwyd gyda'r Is-adran Cynllunio/Cyngor/awdurdodau trafnidiaeth. Nid yw'r adroddiad yn dangos unrhyw fanylion am hyn ac mae'n awgrymu bod y llwybr yn bengaead. Mae hanes hir o drefnu teithiau beicio ym mhenrhyn Gŵyr, ond mae ceir yn broblem. Felly, mae angen osgoi'r A4118 a ffyrdd prysur. Mae David wedi defnyddio'r llwybr tarw hwn (gan gerdded y 200 metr ar y llwybr troed) ar gyfer reidiau.

BS – Gofynnodd a oedd y llwybr cyswllt yn hanfodol.

CD – Amlinellodd fod y goedwigaeth yn eiddo i CNC, ond mae'r anghydfod yn ymwneud â rhan sy'n eiddo i dirfeddiannwr preifat sy’n absennol, a reolir gan ei gefnder Mr Beynon. Er mwyn i gais lwyddo, mae angen iddo gysylltu â llwybr arall y gall beic ei ddefnyddio. Ond ni allwch gofrestru hawl dramwy gyhoeddus ar draws tir CNC oherwydd bod y llwybr hwn wedi’i ddefnyddio gan feiciau drwy ganiatâd yn unig ers o leiaf 40 mlynedd. Felly, gwnaed y cais am gilffordd gyfyngedig bengaead. Mae penderfynu ar y cais yn fater cyfreithiol sy'n seiliedig ar dystiolaeth – yn hytrach nag a yw'n ddymunol cael cilffordd gyfyngedig neu lwybr ceffylau. Os yw'r dystiolaeth yn annigonol, yna ni ellir cofnodi'r gilffordd y cyflwynwyd cais amdani drwy'r dull hwn.

CD – Cyfraith achosion: ar hyd llwybr troed, gallwch fynd ag ychwanegiad arferol yn unig gyda chi, felly gallech ddadlau y byddai cario beic yn cael ei ganiatáu, ond nid yw hyn wedi'i brofi yn y llysoedd. Er mwyn llwyddo gyda'r achos hwn, byddai'n rhaid i chi brofi bod cilffordd gyfyngedig yn bodoli'r holl ffordd drwy'r goedwigaeth i Parkmill. Byddai'n rhaid i'r dystiolaeth fod yn dda oherwydd byddai un tirfeddiannwr yn bendant yn gwrthwynebu ac mae'n bosib y byddai CNC hefyd.

PL - Yn hanesyddol, roedd yr ardal yn perthyn i un ystad. Rhannwyd hon a daeth rhywfaint ohoni i ddwylo'r Comisiwn Coedwigaeth, sef CNC bellach. Roedd y Comisiwn Coedwigaeth/CNC yn caniatáu mynediad i'r tir, ond ni all ganiatáu mynediad ar draws y cae oherwydd nad yw'r tirfeddiannwr yn caniatáu hyn. Caniateir i CNC fynd â phren a rhedeg pibell ddŵr ar ei hyd yn unig.

1. **Cŵn allan o reolaeth mewn mannau cyhoeddus – y diweddaraf**

BS – Crybwyllwyd problem cŵn afreolus mewn cyfarfodydd blaenorol. Mae'n broblem benodol i farchogion ceffylau ac mae wedi'i hatal rhag marchogaeth yn y gorffennol. Mae cŵn hefyd wedi bod yn broblem i feicwyr, cerddwyr, ffermwyr, felly roedd teimlad bod cefnogaeth yn y Fforwm Mynediad Lleol. Mae Geraldine [Ymddiriedolaeth Genedlaethol] wedi trefnu 'diwrnod cŵn' yn y gorffennol ac roedd yn meddwl y gallai drefnu hyn eto o bosib i gynyddu ymwybyddiaeth. Mae Swyddog Cymorth Cymunedol yr Heddlu Andrew Brown bellach wedi trefnu ymgyrch ‘Seabird’ – a oes cyfle i'r Fforwm Mynediad Lleol fanteisio ar hyn? Nid yw'r Cyngor, yr Ymddiriedolaeth Genedlaethol a sefydliadau eraill mewn sefyllfa mor dda i wneud sylwadau ar y mater hwn, a byddai cefnogaeth gan y Fforwm Mynediad Lleol yn rhoi hwb i'r ymgyrch.

AS – Mae'n hapus i gefnogi, ac mae'r tîm cyfathrebu wedi gwneud hynny yn y gorffennol. Mae'n broblem benodol ar ffermydd defaid. Mae perchnogion yn meddwl eu bod yn gallu galw eu cŵn yn ôl, ond yn aml nid yw hyn yn wir. Mae angen i ddefnyddwyr barchu'r cae, y fferm a'r Côd Cefn Gwlad.

PHW – Sut gallwn ddwyn perswâd ar bobl i ddangos parch?

BP – Gall cerddwyr cŵn swyddogol â sawl ci fod yn frawychus.

BR – Mae hwn yn fater enfawr ar y tir comin gan fod defaid niferus yn cael eu lladd gan gŵn oddi ar dennyn bob blwyddyn. Byddai sicrhau bod pob ci ar dennyn yn datrys y broblem. Argymhellwyd cysylltu ag adran gwylio cefn gwlad Heddlu De Cymru, sydd wedi bod yn dda yn y gorffennol. Mae cerddwyr cŵn swyddogol yn achosi problemau. Mae angen i Undeb Cenedlaethol yr Amaethwyr ac Undeb Ffermwyr Cymru hyrwyddo hyn. Mae angen i ni hyrwyddo'r amser arbennig hwn nawr, gydag adar sy'n nythu ar y tir – ond nid yw'r gair yn cael ei ledaenu. Mae diddordeb mewn cwrdd ag AS a BS i drafod y mater.

RB – pan fydd Cerddwyr Abertawe'n dod â chŵn, mae'n rhaid iddynt gael eu cadw ar dennyn byr.

PL – Mae hefyd yn hapus i ymuno â'r grŵp hwn.

CJ – Dyma broblem fawr yn Pennard lle mae pobl yn parcio ac yn gadael cŵn allan. Mae problem o ran baw cŵn hefyd. Bydd Cyngor Cymuned Pennard yn awyddus i gefnogi'r mater hwn. Rhoddir lle i erthygl yn y cylchlythyr hefyd.

PHW – Bydd yn crybwyll hyn yn y cyfarfodydd mynediad cenedlaethol er mwyn deall a oes unrhyw gynlluniau neu fecanweithiau yng Nghymru i fynd i'r afael â'r mater hwn.

AS – Mae cyfle i ddefnyddio delweddau gwell na chi hapus wrth gyfathrebu.

AP – Mae hon yn broblem ym Mae Rhosili bob blwyddyn. Mae'r Ymddiriedolaeth Genedlaethol wedi rhoi cynnig ar faneri, ceidwaid gwirfoddol, cyfryngau cymdeithasol, gan gyflwyno negeseuon y Côd Cefn Gwlad fesul tipyn. Rhaid i ni addysgu pobl gan nad yw aelodau'r cyhoedd wedi'u haddysgu ar hyn o bryd. Fodd bynnag, mae'n anodd gweld hyn yn newid. Roedd arwydd cwta iawn ar daith gerdded y pedair rhaeadr a rybuddiodd, ‘Cadwch eich ci ar dennyn neu bydd yn cael ei saethu’.

CJ – A allwn ddechrau addysgu pobl o oedran ifanc mewn ysgolion? A all y cyngor fod yn rhan o hyn?

BS – Hoffai gael y rhestr o bobl sy'n awyddus i gefnogi'r gwaith hwn, a'u manylion cyswllt.

1. **Llwybr Ceffylau MW78 (RN15), Cwm Clydach, Mawr**Bridgit – Ei chenhadaeth yw agor yr holl lwybrau ceffylau, ac mae hwn yn gyfle i gael llwybr trwodd da yma. Bydd yn cysylltu o Bontarddulais â'r fferm. Mae cymuned farchogaeth fawr yn Nhreforys ger y fferm wynt y gallai ei gwasanaethu, ac nid oes unrhyw ddewisiadau amgen rhesymol eraill yn yr ardal. Mae'n gallu gweld llawer o resymau dros agor y llwybr ceffylau hwn.

Gallai tirfeddiannwr helpu i glirio llystyfiant, neu gellir rhoi hynny ar restr cynnal a chadw'r Cyngor.

BR – Mae'r tir yn serth ac yn llithrig o'm hochr i lawr i'r bont, a phan gafodd ei ddefnyddio gan yr unig farchog rwy'n ei adnabod sydd wedi ei ddefnyddio, llithrodd y ceffyl i lawr ar ei gefn a bu'n rhaid iddo ddychwelyd drwy'r fferm. Nid y gordyfiant ar y llwybr oedd y broblem ond natur serth y llwybr yn y goedwig. Byddai dargyfeiriad yn well ond yn ddrud.

AM – Mae gan y cerddwyr dîm cynnal a chadw llwybrau a allai helpu.

AC – Eitemau ar gyfer cyfarfodydd. Os gellir rhoi gwybod i bobl ymlaen llaw am y materion, gall pobl fod yn wybodus cyn dod. Dylai pwy bynnag sy'n cyflwyno rhywbeth roi adroddiad ysgrifenedig, ynghyd â map, fel y bydd yr hyn sy'n destun adroddiad a'r hyn y gellir ei wneud yn hysbys i bawb. Nid yw llawer o bobl yn ymwybodol o’r lleoliadau hyn.

PHW – Mae hwn yn awgrym cadarn. Os rhoddir yr eitem i CD wythnos cyn y cyfarfodydd, gellir ei pharatoi a'i rhannu â'r grŵp.

CD – Roeddem am awgrymu gweithgor cerddwyr ar gyfer yr ardal honno. Mae cost dargyfeirio yn cynnwys f’amser a gosod y ddau hysbysiad yn yr *Evening Post*. Os bydd y dargyfeiriad o fudd i'r cyhoedd, nid oes rhaid codi tâl am fy amser ac mae hysbysiadau yn costio llai na chyfanswm o £1,000 y dyddiau hyn. Mae'n bosib y gellid talu am y dargyfeiriad drwy'r Grant Gwella Mynediad.

AS – Mae'n hapus i gefnogi'r dargyfeiriad hwn ac efallai y bydd yn bosib rhoi nifer o hysbysiadau yn yr *Evening Post* mewn un hysbysiad mawr, fel y mae'r tîm Traffig yn ei wneud.

CD – Byddaf yn siarad â rhywun yn yr Is-adran Priffyrdd am hyn.

BS – Ai gwaith ailwynebu ydyw o bosib?

CD – Bydd y gweithgor yn penderfynu lle bydd Phil yn trefnu gweithgor yno gyda cherddwyr, felly mae hwn yn gyfle i BS gwrdd â staff ROW yno. Efallai na fydd modd gwneud hyn tan yr hydref oherwydd bod adar yn nythu.

1. **Unrhyw Fusnes Arall**

Mae Clive Rees wedi gwneud cais i ymuno â'r Fforwm Mynediad Lleol.

1. **Cyfarfod Nesaf**

Daeth y cyfarfod i ben am 8.35 pm